Høvringen

Høvringen er ei fjellgrend i vestre del av Rondane, beliggende 1000 meter over havet. Høvringen var tidligere ei av Norges største setergrender med sine over 30 setre. I dag er imidlertid hovednæringen turisme, og det er flere overnattingsmuligheter i hytter og hoteller. Rondane nasjonalpark går helt frem til bebyggelsen og er det naturlige turområdet for stedets mange besøkende. 

Opprinnelsen til navnet Høvringen er noe uklart. Det kan komme fra «hovringen» som en hentydning til fjellene rundt som danner en halvsirkel. Det kan også komme fra høvre i hestesele, som er en høyde i nærheten.

Legenden Peer Gynt var i et basketak her med troll. Her skrev Engebret Hougen-sangen Sjå sole på Anaripigg på Sel-dialekt.

Eksterne lenker 
 Nettsted for Høvringen

Rondane
Sels geografi
Fjell over 1000 meter